*Приложение №2*

**П Р О Е К Т НА Д О Г О В О Р**

**№ ……………..…/ОП-И/15**

Днес, …………........ 2015 г. в град София, между:

**1.** **МИНИСТЕРСТВО НА ВЪНШНИТЕ РАБОТИ**, гр. София, ул. „Александър Жендов” № 2, Булстат 000695228, представлявано от ………………….. – Главен секретар и ………………. – Главен счетоводител, наричано по-долу за краткост **ВЪЗЛОЖИТЕЛ**, от една страна

и

**2. …………………………….,** със седалище и адрес на управление: ………………………., с ЕИК ………………., представлявано от ……………………………, наричано по-долу за краткост **ИЗПЪЛНИТЕЛ** от друга страна,

и на основание чл. 101 е, ал. 1 от Закона за обществени поръчки, във връзка с чл. 14, ал. 4, т. 2 от ЗОП и утвърден Протокол от ………….2015 г. от Главен секретар за определяне на изпълнител на обществена поръчка с предмет: „**Изработка и/или доставка на униформено облекло и обувки за нуждите на служители на МВнР, изпълняващи функции на охрана в задграничните представителства на Р България”**, се сключи настоящият Договор.

Страните се споразумяха за следното:

**I. ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение изработка и/или доставка на униформено облекло и обувки за нуждите на служители на МВнР, изпълняващи функции на охрана в задграничните представителства на Р България, съгласно Приложение № 1, което е неразделна част от настоящия Договор и представлява офертата на ИЗПЪЛНИТЕЛЯ –техническо предложение и количествено-стойностна сметка, с които е участвал в обществената поръчка и техническата спецификация на Възложителя.

**ІІ. ЦЕНИ И НАЧИНИ НА ПЛАЩАНЕ**

**Чл. 2.** **/1/** Общата цена е в размер на **……..** (……..) лева без ДДС или **…………….** (……………..) лева с ДДС.

**/2/** ВЪЗЛОЖИТЕЛЯТ заплаща на ИЗПЪЛНИТЕЛЯ договорената в настоящия Договор цена в български лева, по банков път, в 10-дневен срок след представяне на оригинална фактура и двустранно подписан приемо-предавателен протокол за извършената доставка, по посочената от ИЗПЪЛНИТЕЛЯ банкова сметка, както следва:

**Банка** ……………..

**IBAN** ……………….  
**BIC** ………………….

**IIІ. ВЛИЗАНЕ В СИЛА, СРОК И МЯСТО НА ИЗПЪЛНЕНИЕ НА ДОГОВОРА**

**Чл. 3.** Настоящият Договор влиза в сила от датата на подписването му от двете страни до изпълнение на поръчката.

**Чл. 4. /1/** Срок за изпълнение ………. календарни дни след уточняване на точните размери и проби на еталонните мерки (максимум 30 дни). Посоченото обстоятелство се отразява в отделен протокол (за МВнР подписан от комисията по чл. 7, ал. 1). Еталонната серия следва да бъде предоставена до 15 дни след подписване на Договора.

**/2/** Срокът на отговорността за скрити недостатъци е 6 (шест) месеца, за всяка доставена партида и започва да тече от подписването на протокола по ал. 1.

**Чл. 5.** Място за доставка на поръчката – МВнР-ЦУ, гр. София, ул. „Александър Жендов” № 2, София.

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6.** ВЪЗЛОЖИТЕЛЯТ има право:

**/1/** да изиска от ИЗПЪЛНИТЕЛЯ да изпълни възложената поръчка в срок, без отклонение от договореното и без недостатъци;

**/2**/ вслучай на констатиране на недостатъци при изпълнението на поръчката, да откаже да приеме доставеното до отстраняването на недостатъците в срок от 10 дни, след което страните подписват нови приемо-предавателни протоколи;

**/3/** да прекрати едностранно Договора без предизвестие, ако ИЗПЪЛНИТЕЛЯТ не изпълни в срок поръчката или не я изпълни по договорения начин;

**/4/** да откаже приемането на доставката поради недостатъци и да развали Договора;

**/5/** да осъществява постоянен контрол върху дейността на ИЗПЪЛНИТЕЛЯ, произтичаща от настоящия Договор, без това да пречи на работата му.

**Чл**. **7.** ВЪЗЛОЖИТЕЛЯТ се задължава:

**/1/** да назначи комисия, която да контролира изпълнението на Договора и да подписва документите, удостоверяващи нейното приемане и предаване;

**/2/** да заплати на ИЗПЪЛНИТЕЛЯ уговорената цена за поръчката предмет на Договора в размер и в срок, определени в чл. 2.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 8.** ИЗПЪЛНИТЕЛЯТ има право да получи договореното възнаграждение, при условията и в сроковете, посочени в настоящия Договор.

**Чл. 9.** ИЗПЪЛНИТЕЛЯТ се задължава:

**/1/** да изпълни предмета на настоящия Договор в съответствие с цените, сроковете и условията по него;

**/2/** да изпълни поръчката в съответствие с всички нормативни изисквания и стандарти, предвидени от българското законодателство;

**/3/** да осигури за своя сметка транспорт за доставките до МВнР-ЦУ, гр. София, ул. „Ал. Жендов” № 2;

**/4/** да осигури гаранционен срок от минимум 30 (тридесет) дни от приемането на доставените изделия;

**/5/** да уведоми писмено ВЪЗЛОЖИТЕЛЯ един ден предварително за деня и часа на предаването на изделията;

**/6/** За новоназначени работници/служители в МВнР, при необходимост, да вземе индивидуални мерки и по заявка от страна на ВЪЗЛОЖИТЕЛЯ да достави артикулите в срок, не по-дълъг от посочените в техническата спецификация на Възложителя.

**/7/** да предаде доставените изделия на ВЪЗЛОЖИТЕЛЯ с приемо-предавателни протоколи. При наличие на дефектни артикули, същите ще бъдат възстановени изцяло за сметка на ИЗПЪЛНИТЕЛЯ.

**VІ. ПРИЕМАНЕ И ПРЕДАВАНЕ**

**Чл. 10.** Всички действия свързани с предаването и приемането на доставените в рамките на срока на Договора изделия се извършват с двустранно подписани от страните приемо-предавателни протоколи (за МВнР от комисията по чл. 7, ал. 1).

**Чл. 11.** **/1/** Рекламации за липси, външен вид, явни дефекти, се извършват в срок от 5 (пет) работни дни след доставката от ВЪЗЛОЖИТЕЛЯ и се отразяват в двустранно подписан протокол (за МВнР от комисията по чл. 7, ал. 1).

**/2/** Рекламации по качеството на лицевия плат и помощните материали и появили се скрити дефекти се правят с участието на двете страни в рамките на гаранционния срок, като за целта се съставя констативен протокол.

**/3/** ВЪЗЛОЖИТЕЛЯТ известява ИЗПЪЛНИТЕЛЯ за възникнали рекламации по факс .................... или по електронната му поща ................... ИЗПЪЛНИТЕЛЯТ подменя/поправя за своя сметка рекламираните изделия в срок до 10 календарни дни от получаване на рекламацията.

**Чл. 12.** **/1/** ВЪЗЛОЖИТЕЛЯТ има право да откаже приемане на цялата или част от доставката (партидата), когато при прегледа установи, че е доставена различна и в несъответствие с мострите и техническата спецификация. В случай, че при приемането се установят недостатъци, лицата извършващи приемането съставят **констативен протокол**, в който описват подробно недостатъците по приемането. При възражение от страна на ИЗПЪЛНИТЕЛЯ или неговите представители да подпишат протокола, същият се подписва едностранно от представителите на ВЪЗЛОЖИТЕЛЯ. В този случай, ИЗПЪЛНИТЕЛЯТ не е освободен от отговорност за отстраняване на констатираните несъответствия по протокола.

**/2/** ИЗПЪЛНИТЕЛЯТ се задължава, при наличието на обстоятелствата по ал. 1, да замени или поправи/отстрани недостатъка на доставеното за своя сметка, без да предявява финансови претенции към ВЪЗЛОЖИТЕЛЯ, в срок до 10 /десет/ календари дни. При неспазването на срока ВЪЗЛОЖИТЕЛЯТ може да развали Договора или да претендира неустойки за забава.

**/3/** При наличие на обстоятелствата по ал. 1, касаещи цялата партида, подлежаща на приемане, срокът по ал. 2 съответства на срока за доставка, съгласно проведеното между страните договаряне. При неспазването на срока ВЪЗЛОЖИТЕЛЯТ може да развали Договора или да претендира неустойки за забава.

**/4/** При доставяне на втора партида, която не отговаря на описанието на поръчката, ВЪЗЛОЖИТЕЛЯТ прекратява договора едностранно без предизвестие, като ИЗПЪЛНИТЕЛЯТ дължи неустойка в размер на 15% върху неизпълнената част от Договора.

**VІІ. ОТГОВОРНОСТ при неизпълнение**

**Чл. 13.** **/1/** В случай на забава, неизправната страна дължи на изправната неустойка в размер на 1 (един) % върху стойността на Договора за всеки ден забава, но не повече от 20 (двадесет) % върху стойността на Договора**.**

**/2/** В случай на виновно неизпълнение на задълженията на страните по настоящия Договор, неизправната страна дължи на изправната неустойка в размер на 10 (десет) % върху стойността на Договора.

**/3/** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**Чл. 14.** В случай на неизпълнение на поетите с настоящия Договор задължения от ИЗПЪЛНИТЕЛЯ, ВЪЗЛОЖИТЕЛЯТ може да поиска връщане на всичко платено по Договора до този момент, ведно със законната лихва и предвидените в Договора неустойки.

**VIII. ПРЕКРАТЯВАНЕ НА ДОГОВОРА**

**Чл. 15.** Настоящият Договор се прекратява:

**А)** с изпълнение предмета на Договора и изтичане на гаранционния срок или с изтичане на срока му;

**Б)** по взаимно съгласие между страните, изразено писмено;

**В)** при установени нарушения на ИЗПЪЛНИТЕЛЯ с писмено уведомление от ВЪЗЛОЖИТЕЛЯ;

**Г)** при наличие на условията по чл. 43, ал. 4 от ЗОП;

**Д)** едностранно без предизвестие при наличието на обстоятелства по чл. 12, ал. 2, ал.3 и ал.4 от договора.

**IX. ДОПЪЛНИТЕЛНИ РАЗПОРЕДБИ**

**Чл. 16.** Всички съобщения и предизвестия, свързани с изпълнението на този Договор и разменяни между ВЪЗЛОЖИТЕЛЯ и ИЗПЪЛНИТЕЛЯ са валидни когато са изпратени по пощата (с обратна разписка), с писмо на адреса на съответната страна – получател или предадени чрез куриер, срещу подпис на приемащата страна или с факс.

**Чл. 17.** За неуредените в Договора въпроси се прилагат разпоредбите на действащото българско законодателство.

**Чл. 18.** Споровете във връзка с изпълнението на Договора се разрешават по споразумение между страните, а при непостигане на такова - от компетентния български съд.

Неразделна част от настоящия договор са:

1. Техническата спецификация – приложение № 1 към настоящия договор.

2. Ценово предложение под формата на количествено-стойностна сметка – приложение № 2 към настоящия договор.

3. Техническо предложение за изпълнение на поръчката – приложение № 3 към настоящия договор.

Настоящият договор се сключи в два еднообразни екземпляра – по един за всяка от страните.

**ВЪЗЛОЖИТЕЛ: ИЗПЪЛНИТЕЛ**: